
                                                                    Proiect de hotarare 
                    Privind aprobarea Nomenclatorului  stradal al Municipiului Marghita, judeţul Bihor 

Analizând temeiurile juridice, respectiv:
· Art. 453 lit.g) din Legea nr. 227/8.09.2015 privind Codul Fiscal, cu modificările şi completările ulterioare, nomenclatura stradală este „ lista care conţine denumirile tuturor străzilor dintr-o unitate administrativ-teritorială, numerele de  identificare a imobilelor pe fiecare stradă în parte, precum şi titularul dreptului de proprietate al fiecărui imobil, nomenclatura stradală se organizează pe fiecare localitate rurală şi urbană, reprezentând evidenta primară unitară care serveşte la atribuirea adresei de domiciliu/reşedinţei perosnaei fizice, a sediului personei fizice precum şi a fiecărui imobil, teren si /sau clădiri”
· Art.5 din Legea cadastrului si a publicităţii imobiliare nr. 7/1996, republicată, cu modificările şi completările ulterioare,
· Art.7 din HG nr. 777/2016 privind structura, organizarea şi funcţionarea Registrului electronic naţional al nomenclaturilor stradale
· Ordinul nr. 448/2017 pentru aprobarea normelor tehnice privind procedurile de lucru specifica Registrului electronic naţional al nomenclaturilor stradale,
· Art. 129 alin.1 , alin. 2 lit. c si d , alin. 6 lit. c , alin. 7 lit.k si art. 136 alin. 8 din OUG nr. 57/2019 privind Codul administrativ cu modificările şi completările ulterioare        

Tinând cont de    :
a)referatul de aprobare nr.3265 din 21.03.2024  emis de Primarul municipiului Marghita
b)raportul de specialitate nr.3266 din 21.03.2024 întocmit de Instituţia Arhitectului Sef     din cadrul aparatului de specialitate al primarului   
In temeiul prevederilor art. 139 alin.(1) şi alin.(3) lit.e) coroborat cu art. 196 alin.(1) lit.a) din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare 
Primarul Municipiului Marghita propune următorul 
                                                      Proiect de hotărâre:
Art.1 Se aprobă Nomenclatorul stradal al Municipiului Marghita, judeţul Bihor, conform Anexei care face parte integrantă din prezenta hotărâre. 
Art. 2 Cu ducerea la îndeplinire se încredinţează Primarul Municipiului Marghita şi Compartimentul de urbanism . 
Art. 3 Documentaţia de nomenclatură stradală se va urmări si actualiza ori de câte ori  este nevoie prin grija Compartimentului de urbanism.  
Art.4 Prezenta sub formă de hotărâre se comunica cu . Instituţia Prefectului Judeţul Bihor, primarul Municipiului Marghita, Instituţia Arhitectului Sef - Compartiment urbanism , se afişează public pe site-ul primariei , sectiunea Monitorul Oficial Local .

